इस लेख को दावोस में लिख रही हूं। कल शाम यहां आए भारतीय उद्योगपतियों की तरफ से एक इंडिया नाइट मनाई गई थी, जैसे हर साल मनाई जाती है। इस जश्न में पत्रकार थे, भारत सरकार के आला अधिकारी थे, मुख्यमंत्री थे और विदेशी मेहमान थे। कई लोगों से बातें हुर्इं और सबको एक गहरी शर्मिंदगी महसूस हो रही थी कि हम ऐसे देश के वासी हैं, जहां छोटे बच्चों पर हमले किए जा सकते हैं, सिर्फ इसलिए कि कुछ लोगों को गुस्सा था एक फिल्म को लेकर। इस शर्मिंदगी में प्रधानमंत्री का भाषण भूल गए हम सब और जो मुट्ठी भर विदेशी आए थे इस इंडिया नाइट के जश्न में उन्होंने जब हमको करणी सेना के बारे में पूछा, हमारे पास जवाब नहीं थे उनके सवालों का।